จัดกลยุทธ์ลงทุนวันนี้ โบรกฯ คัด 24 หุ้นเด็ดมีปัจจัยบวกเฉพาะตัว
จัดกลยุทธ์การลงทุนวันนี้ โบรกฯ คัด 24 หุ้นเด็ดมีปัจจัยบวกเฉพาะตัว นำโดย PTT, PTTEP, BCH, VIBHA, MTLS, TK FTE, RS, WORK, MINT, ERW, SPA, HMPRO, GLOBAL, ROBINS และ COL, SAWAD, CENTEL, ORI, ICHI, HTC, OISHI และ CBG
6 พ.ย. 2560

บล.กรุงศรี ระบุว่า ภาวะตลาดหุ้นได้ปัจจัยบวกจากราคาน้ำมันที่ดีดตัวขึ้นเหนือ 55 US/Barrel หลังจำนวนแท่นขุดเจาะน้ำมันในสหรัฐลดลง 8 แท่น สู่ 729 แท่น รวมถึงคาดการณ์ว่าการประชุมกลุ่มโอเปกวันที่ 30 พ.ย.จะขยายเวลาการปรับลดกำลังการผลิตน้ำมัน
นอกจากนี้ยังได้แรงหนุนจากแรงซื้อดักงบไตรมาส 3/60 ที่กำลังทยอยประกาศจนถึง 15 พ.ย. อย่างไรก็ตามคาดว่าความกังวลกระแส Fund Flow ที่ยังคงไหลออกต่อเนื่องตั้งแต่เดือนต.ค.ราว 1.2 หมื่นล้านบาทจะกดดันต่อการลงทุน ดังนั้นเราประเมินว่า SET จะแกว่งตัวในกรอบ 1,695 – 1,710 จุด
สำหรับกลยุทธ์การลงทุนวันนี้ แนะ Selective Buy กลุ่มที่มีปัจจัยบวกสนับสนุนเพื่อคาดหวังการรีบาวด์ อาทิ กลุ่มพลังงาน (PTT, PTTEP) จากราคาน้ำมันที่ดีดตัวขึ้นแรง หุ้นที่คาดว่างบไจรมาส 3/60 จะเติบโต (BCH, VIBHA, MTLS, TK FTE, RS, WORK) กลุ่มท่องเที่ยว (MINT, ERW, SPA) ช่วงไฮซีซั่นส์ในไตรมาส 4 รัฐบาลเปิดให้เข้าชมพระเมรุมาศ
รวมถึงกลุ่มค้าปลีก (HMPRO, GLOBAL, ROBINS และ COL) คาดหวังภาครัฐออกมาตรการกระตุ้นการ ใช้จ่ายในช่วงปลายปี หุ้นที่คาดเข้าคำนวณ SET50/100 รอบใหม่ (SET 50 :  SAWAD, CENTEL และ SET100 : ORI, COL) กลุ่มเครื่องดื่ม (ICHI, HTC, OISHI, CBG) กอน.เตรียมลอยตัวราคาน้ำตาลทรายเริ่ม 1 ธ.ค.